Ted Hanisch

Theodor Harald Hanisch (født 1947) er en norsk samfunnsforsker, embetsmann og forretningsmann. Han var arbeidsdirektør fra 1995 til 2000.

Hanish er magister (mag.art.) i sosiologi fra Universitetet i Oslo (1973). Han var leder for Institutt for samfunnsforskning i Oslo 1978–1989 og statssekretær i Gro Harlems Brundtlands regjering 1986–1989. Han var også leder for CICERO Senter for klimaforskning 1990–1993. 75 års omtale i Aftenposten 20. april 2022

Hanish var assisterende arbeidsdirektør 1992–1994 og arbeidsdirektør fra 1995. Han valgte å gå av i 2000 etter at det ble avdekket overrapportering av arbeidsformidling i Arbeidsmarkedsetaten (nå NAV).Naturlig at Hanish går – Stavanger Aftenblad 23. oktober 2000

Fra 2000 har han i hovedsak vært leder og gründer i næringslivet. I 2001 startet han bemanningsbyrået Personalhuset AS.Et eventyr for Ted Hanish – Finansavisen 25.oktober 2005 Hanisch var styreleder i Enova 2002–2008 og er styreleder i konsulentselskapet Sitepartner AS. Han har også vært styreleder/styremedlem i flere andre selskaper.

Hanisch har også vært styreleder i Risør Trebåtfestival og i Risør Kammermusikkfestival. 

 Referanser 

 Eksterne lenker 

 Ted Hanish – Store norske leksikon

Kategori:Norske embets- og tjenestemenn
Kategori:Personer tilknyttet Institutt for samfunnsforskning
Kategori:Personer tilknyttet CICERO